Tervetuloa katselemaan Katselkaa Herran tekoja-ohjelmaa.
Ohjelmasarja kertoo nimensä mukaisesti Jumalan teoista.
Haluamme itse katsoa Jumalan tekoja.
Haluamme, että te katsojat voitte ohjelmien kautta enemmän katsoa -
Jumalan tekoja elämässänne.
Vuosia sitten olimme ensimmäistä kertaa vaimoni kanssa -
Israelissa noin kaksi kuukautta. Meillä ei vielä ollut silloin lapsia.
Jerusalemissa asustimme uskonnollisessa perheessä.
He olivat hyvin uskonnollisia.
He sanoivat, etteivät edes ääriuskonnolliset ortodoksijuutalaiset
ole riittävän tarkkoja noudattamaan lakeja.
He halusivat noudattaa vielä tarkemmin.
Se oli omanlaisensa koulu meille, jotka oli juuri kutsuttu -
uskonnollisten juutalaisten pariin puhumaan Jeesuksesta.
Se oli varmaan tarpeellinen koulu, vaikka silloin se tuntui raskaalta.
Asuimme samassa talossa, jossa meillä oli yksi huone.
Heillä oli iso perhe ja päivittäin olimme tekemisissä.
He sanoivat meille, ettei tänne saa tuoda sitä, mitä he eivät hyväksy.
Tarkkoja oltiin, minkälaisia lankoja sai olla vaatteissa.
Ja sitten he puhuivat meille, jotka tulimme puhumaan Jeesuksesta, -
olimme usein kuulemassa heidän puhettaan heidän uskonnostaan.
Se oli väsyttävää ja raskasta. Se sai minussa aikaan sen, -
että väsähdin lukemaan Raamattua.
Olin säännöllisesti lukenut Raamattua joka päivä siihen asti, vuosia.
Mutta sitten tuli hetki, etten jaksanut avata Raamattua.
Hetki oli hyvä. Jumala antoi sen tapahtua minulle.
Uskonnollisuus on niin väsyttävää.
Tuollainen ihmisen yritys saavuttaa uskonnolla jotain on väsyttävää.
Jonkin ajan päästä, kun viimein avasin Raamatun, -
luin Paavalin kirjeestä ihania kohtia.
Gal. 5:1: "Vapauteen Kristus vapautti meidät. Pysykää siis lujina, -
älkääkä antako uudestaan sitoa itseänne orjuuden ikeeseen."
Paavali oli itse oppinut laissa ja oli ollut syvästi uskonnollinen.
Uskonnollisuus oli johtanut hänet siihen tilanteeseen, että hän oli -
valmis tappamaan omasta mielestään vääräuskoisia ihmisiä, -
jotka kuitenkin olivat oikeassa.
Uskonnollisuus oli tehnyt hänestä pahan.
Kun ylösnoussut Jeesus ilmestyi hänelle, hänen elämänsä muuttui -
ja hän ymmärsi ettei uskonnollisuus ole mitään.
Mutta elävän Jumalan tunteminen on jotakin.
Eräs uskoon tullut juutalainen opettaja sanoi: -
"Meidät vapautettiin laista, jota emme koskaan kyenneet noudattamaan."
Jos luet VT:n ilmoitusta, niin huomaat, että siellä on niin paljon, -
niin vaikeita lakeja, ettei kukaan pysty ikinä kaikkia noudattamaan.
Monet juutalaiset sanovat, että parhaan yrittäminen riittää.
Mutta kukaan ei edes yritä, kun lakeja on niin paljon.
Tuo uskonnollinen perhe, jossa olimme, oli ymmärtänyt, -
että uskonnolliset juutalaiset eivät lue enää Raamattua.
He ovat keksineet selitysteoksia, joilla pystyvät kiertämään Jumalan lait -
tai Raamatussa annetut lait ja sitten noudattavat näitä omia lakeja.
Jeesuskin sanoi: "Te teette omia lakeja ja syrjäytätte Jumalan lait."
Jeesus tuli kertomaan, -
ettei meistä kukaan pysty noudattamaan täydellisyyttä.
Koko VT kertoo siitä, että se, mikä olisi ollut täydellistä, -
sitä ei kukaan pysty noudattamaan.
Me tarvitsemme yhteyden Jumalaan, minkä paratiisissa menetimme.
Se on avain. Jeesus on avain, yhteys Jumalaan.
Heprealaiskirje 8:7-10: -
"Sillä jos ensimmäinen liitto olisi ollut moitteeton, -
ei olisi etsitty sijaa toiselle. Sillä moittien heitä hän sanoo: -
"Katso, päivät tulevat, [...] jolloin minä teen Israelin heimon -
ja Juudan heimon kanssa uuden liiton, -
en sellaista liittoa kuin se, jonka minä tein heidän isäinsä kanssa silloin, -
kun minä tartuin heidän käteensä ja vein heidät pois Egyptin maasta.
Sillä he eivät pysyneet minun liitossani, -
ja niin en minäkään heistä huolinut, sanoo Herra.
Sillä tämä on se liitto, jonka minä teen Israelin heimon kanssa -
näiden päivien jälkeen, sanoo Herra: Minä panen lakini heidän mieleensä, -
ja kirjoitan ne heidän sydämiinsä, -
ja niin minä olen heidän Jumalansa, ja he ovat minun kansani."
Miten ihmeellinen on tuo uusi liitto, josta profetia ennustaa.
Kun olimme Amerikassa ja katsoimme kaukaa Vapaudenpatsasta, -
niin siinä mietimme sitä, että mitä ihmisen keksimä vapaus on.
Se oli saanut aikaan orjuutta.
Toiset olivat huumeriippuvaisia ja siksi monet kärsivät.
Meidänkin oli vaikea löytää edullista majapaikkaa mistään, -
koska kaikissa edullisissa paikoissa oli ihmisiä addiktioissa -
ja saattoivat olla vaarallisia lapsiperheille.
Heidän elämänsä vaikutti toistenkin elämään.
Vapaus oli orjuuttanut heidät pahimpaan mahdolliseen orjuuteen.
Riippuvuusorjuuteen.
Kun kävelimme New Yorkin katuja, niin Sisu-poikamme kysyi meiltä: -
"Miksi täällä on niin sotkuista?"
Kerroin, että monet nuoret eivät halua kunnioittaa, kuunnella vanhempiaan.
He mieluummin sotkevat toisten taloja kuin rakentaisivat itselle oman kodin.
He voisivat saada itsellensä rakkaan perheen ja hienon elämän.
Kunnioittamattomuus on usein syynä siihen, että kaikki on pilalla.
Me tarvitsemme ennen kaikkea vapautta synnistä ja sen himoista.
Ja sielunvihollisesta. Mitään muuta vapautta emme tarvitse ihmisinä.
Se on ongelmamme.
Viaton joutuu toisten himojen takia uhriksi.
Ja lopulta joutuu kärsimyksiin itsekin, joka on syntiä tehnyt.
Mutta tämän tähden Jeesus antoi itsensä uhriksi.
Koska muuta pelastusta ei voi olla kuin, että joku uhrautuu.
Jeesus uhrautui, antoi itsensä uhriksi viattomana.
Ilman Jeesuksen uhria ymmärryksemme hämärtyy.
Emme käsitä edes, miten paljon oma keksimä vapaus -
tai omat keksimmme lait vievätkään meitä harhaan.
Ilman Jeesusta kuolema on vääjäämätön seuraus.
Roomalaiskirje 5:15: -
"Mutta armolahjan laita ei ole sama kuin lankeemuksen; -
sillä joskin yhden lankeemuksesta monet ovat kuolleet, -
niin paljoa enemmän on Jumalan armo ja lahja yhden ihmisen, -
Jeesuksen Kristuksen, armon kautta ylenpalttisesti tullut monien osaksi."
Jos kärsimme toistemme synneistä täällä, niin yhden ihmisen, -
Jeesuksen Kristuksen kautta saamme kokea armon -
ja ihmeellisen muutoksen ja avun.
Eräs rabbi tai uskonnollinen ortodoksijuutalainen, -
jolla oli hattu, tsitsitit ja musta takki, oli eräällä juna-asemalla.
Niina meni kertomaan hänelle Jeesuksesta.
Hän kääntyi selin, mutta Niina jatkoi ja puhui hänen selälleen.
Yhtäkkiä hän kääntyi Niinaan päin ja sanoi: "Typerää, niin typerää."
Paavali oli ollut uskonnollinen tullessaan tuntemaan Jeesuksen.
Hän ymmärsi, että tämä sanoma on hullutus niille, -
jotka kadotukseen joutuvat. Se on hullutus niille, -
jotka uskovat itseensä, omiin tekoihinsa ja omaviisauteensa.
Mutta Jumalan uudeksi luova voima on Jeesuksen sovitustyön sanomassa, -
joka oli jo ennustettu Raamatussa lukuisia kertoja VT:ssa.
Tämä uutta luova voima saattoi kuulostaa ihmisestä typerältä.
Mutta, kun katson niitä, jotka ajattelevat olevansa viisaita, -
mietin, kuinka viisasta tämä sitten on.
Miksi pukeutua noin? Ei Jumala ole käskenyt pukea noin.
Miksi toimia noin? Ei Jumala ole käskenyt toimia noin.
Ihmisen viisaus ei tee meitä paremmaksi.
Jumalan hullutus on viisaampaa kuin meidän viisautemme.
Mutta Jumalan hullutus ei ole hulluutta.
Vain silmissämme se on hulluutta -
ennen kuin tulemme käsittämään Jumalan viisauden.
Jeesus sanoi Israelissa joillekin, -
kertoi vertauksen itkuvirsiä ja ilolauluja laulavista lapsista.
Kumpikaan ei meinannut vaikuttaa.
Kerran Niina itkien kertoi evankeliumia juutalaisille.
Mietin, kumpi vaikuttaa enemmän, iloiten vai itkien kertominen.
Erilaisia tilanteita tarvitaan.
Kunhan kerromme Jeesuksesta, Vapahtajastamme, -
että kirkkaus saisi levitä, ja ihmiset saisivat tulla tuntemaan totuuden.
Kiitos Herralle, että saamme olla vapaat Jeesuksen sovitustyön kautta.
Kiitos Herralle, joka on antanut meille uuden liiton.
Voisimme rukoilla näiden hiljattain kohtaamiemme juutalaisten puolesta.
Aki edellä mainitsi joitakin tapauksia.
Kiitos Herra Jeesus siitä, että Sinä olet avain vapauteen.
Kiitos Jeesus, että Sinä olet totisesti kantanut -
kaikken puutteellisuutemme, epäpyhyytemme ja saastaisuutemme.
Syntimme, sairautemme ja kuolemankin ristillä.
Sinä olet ylösnoussut. Sitä haluamme julistaa.
Ja maahan vuotanutta vertasi.
Haluamme kertoa sen merkityksestä näille juutalaisille -
ja kaikille muillekin. Herra avaa Sinä tämä asia.
Avaa se meille niin kirkkaaksi, että se oikein puhkuu meistä.
Avaa se juutalaisille niin, että kun he kuulevat siitä, he syttyvät siitä.
Herra kiitos siitä, että Sinä totisesti voit sisäisesti ja ulkoisesti vapauttaa.
Sinä voit sisäisesti tehdä työn, -
että sydän pääsee täysin vapaaksi synnin kahleista.
Voit myös ulkonaisesti auttaa.
Herra pyydämme lähimmäistemme puolesta,
että he saisivat vapautua riippuvuuksista, -
jotka ovat ihmiselle liian tiukassa, liian voimakkaita.
Mutta Jeesus, olet yli kaiken.
Sinulla on valta taivaassa ja maan päällä, Herra.
Vapauta ystäviämme näistä siteistä.
Näet myös, että juutalaiset, jotka ovat erilaisissa riippuvuuksissa.
Auta, etteivät ne ole esteenä sille, että he kohtaisivat Sinut, -
löytäisivät Messiaansa, Sinut Jeesus pelastajanaan, vapauttajanaan.
Kiitos Jeesus siitä ilosta ja vapaudesta.
Siitä rauhasta ja siunauksesta, jonka Sinä olet antanut meille.
Jeesus kiitos Sinusta.
Isä, kiitos ja kunnia Sinulle. Kaikki ylistys kuuluu Sinulle, Herra.
Ystävät, katselkaa Herran tekoja.
Tekstitys: Satu Patovaara